62020CO0663_INF
Sklep Sodišča (šesti senat) z dne 3. marca 2022 –EOR/Hypo Vorarlberg Bank
(Zadeva C‑663/20 P) (
1
)
„Pritožba – Člen 182 Poslovnika Sodišča – Bančna unija – Enotni mehanizem za reševanje (EMR) – Enotni sklad za reševanje (ESR) – Izračun predhodnih prispevkov za leto 2017 – Avtentifikacija sklepa Enotnega odbora za reševanje (EOR) – Obveznost obrazložitve – Zaupni podatki“
1.
Pravo Evropske unije – Načela – Pravica do obrambe – Načelo kontradiktornosti – Spoštovanje v okviru sodnega postopka – Obseg – Tožbeni razlog, ki ga sodišče preizkusi po uradni dolžnosti – Neobstoj avtentifikacije sklepa Enotnega odbora za reševanje (EOR) o določitvi predhodnih prispevkov v Enotni sklad za reševanje (ESR) – Neobstoj poziva strankam, naj predložijo stališča v zvezi s tem tožbenim razlogom – Kršitev navedenega načela
(Listina Evropske unije o temeljnih pravicah, člen 47)
(Glej točke od 38 do 40, 42, od 46 do 51 in 57.)
2.
Akti institucij – Obrazložitev – Obveznost – Obseg – Sklep Enotnega odbora za reševanje (EOR) o določitvi predhodnih prispevkov v Enotni sklad za reševanje (ESR) – Neobstoj potrebe, da se v tem sklepu navedejo vsi elementi, ki omogočajo preveritev točnosti izračuna prispevkov – Tehtanje obveznosti obrazložitve s splošnim načelom varstva poslovne skrivnosti zadevnih institucij – Zakonitost določb Uredbe 2015/63, ki se nanašajo na metodo izračuna predhodnih prispevkov v ESR
(člen 296, drugi odstavek, PDEU; Uredba Evropskega parlamenta in Sveta št. 806/2014; Uredba Komisije 2015/63; Direktiva Evropskega parlamenta in Sveta 2014/59)
(Glej točke od 69 do 81.)
3.
Ničnostna tožba – Razlogi – Bistvena kršitev postopka – Neobstoj avtentifikacije sklepa Enotnega odbora za reševanje (EOR) o določitvi predhodnih prispevkov v Enotni sklad za reševanje (ESR) – Sodni preizkus po uradni dolžnosti
(člen 263 PDEU)
(Glej točko 86.)
4.
Akti institucij – Obrazložitev – Obveznost – Obseg – Sklep Enotnega odbora za reševanje (EOR) o določitvi predhodnih prispevkov v Enotni sklad za reševanje (ESR) – Sporočilo EOR, ki je omejeno na del upoštevnih informacij, ki jih je bilo mogoče posredovati, ne da bi bila s tem kršena poslovna skrivnost zadevnih institucij – Nezadostna obrazložitev – Razglasitev ničnosti sklepa
(člen 296, drugi odstavek, PDEU; Uredba Evropskega parlamenta in Sveta št. 806/2014; Uredba Komisije 2015/63; Direktiva Evropskega parlamenta in Sveta 2014/59)
(Glej točke od 99 do 106 ter točko 2 izreka.)
5.
Ničnostna tožba – Sodba o razglasitvi ničnosti – Učinki – Omejitev s strani Sodišča – Sklep Enotnega odbora za reševanje (EOR) o določitvi predhodnih prispevkov v Enotni sklad za reševanje (ESR) – Ohranitev učinkov tega sklepa do njegove nadomestitve v razumnem roku – Utemeljitev iz razlogov pravne varnosti
(člen 264, drugi odstavek, PDEU; Uredba Evropskega parlamenta in Sveta št. 806/2014; Uredba Komisije 2015/63; Direktiva Evropskega parlamenta in Sveta 2014/59)
(Glej točke od 109 do 112 ter točko 3 izreka.)
Izrek
1.
Sodba Splošnega sodišča Evropske unije z dne 23. septembra 2020, Hypo Vorarlberg Bank/EOR (T‑414/17, neobjavljena, EU:T:2020:437), se razveljavi.
2.
Sklep Enotnega odbora za reševanje o izračunu predhodnih prispevkov v Enotni sklad za reševanje za leto 2017 (SRB/ES/SRF/2017/05), sprejet na izvršni seji 11. aprila 2017, se v delu, v katerem se nanaša na družbo Hypo Vorarlberg Bank AG, razglasi za ničnega.
3.
Učinki sklepa Enotnega odbora za reševanje o izračunu predhodnih prispevkov v Enotni sklad za reševanje za leto 2017 (SRB/ES/SRF/2017/05), sprejetega na izvršni seji 11. aprila 2017, v delu, v katerem se nanaša na družbo Hypo Vorarlberg Bank AG, se ohranijo dokler v razumnem roku, ki ne sme trajati več kot šest mesecev od datuma razglasitve te sodbe, ne začne veljati nov sklep Enotnega odbora za reševanje o določitvi predhodnega prispevka te institucije v Enotni sklad za reševanje za leto 2017.
4.
Enotni odbor za reševanje poleg svojih stroškov, nastalih v postopku na prvi stopnji in pritožbenem postopku, nosi stroške družbe Hypo Vorarlberg Bank AG, nastale v postopku na prvi stopnji.
5.
Družba Hypo Vorarlberg Bank AG nosi svoje stroške, nastale v pritožbenem postopku.
6.
Postopek v zvezi z predlogom Kraljevine Španije za dopustitev intervencije v podporo predlogom Enotnega odbora za reševanje se ustavi.
(
1
)	UL C 44, 8.2.2021.